stanford-oval/wikipedia huggingface dataset:
זיאד עומרי
הערות שוליים

↑  אלכסנדר כץ, היום נסגר המכרז לרדיו בערבית: לפחות 4 קבוצות מתמודדות, באתר אייס, 28 בינואר 2019
↑  מיכל מרגלית ולי-אור אברבך, ‏זיאד עומרי, הבעלים של רשת "רנד", יקים מלון של 140 חדרים בנצרת בכ-70 מ' שקל, באתר גלובס, 22 בדצמבר 2010
↑  אופיר בר-זהר, הלא.טי.וי יוצא לדרך: הערוץ הערבי החדש קיבל רישיון שידורים, באתר TheMarker‏, 12 בספטמבר 2011
↑  אלכסנדר כץ, א-שמס ואיש העסקים זיאד עומרי יפעילו 2 תחנות רדיו בערבית, באתר אייס, 9 ביולי 2019
↑  https://twitter.com/ali_mograbi/status/1314875084251828227, Twitter
חופש שכטר

| --- | --- |

 לידה:  3 במאי 1975 (בן 49) ירושלים, ישראל 
 לאום:  ישראל
 תחום יצירה:  ריקוד
 פרסים והוקרה:  Honorary Officer of the Order of the British Empire 
 www.hofesh.co.uk
 
חופש שכטר (באנגלית: Hofesh Shechter; נולד ב-3 במאי 1975) הוא כוריאוגרף, רקדן ומלחין ישראלי המתגורר בלונדון. הוא מפורסם בעיקר בזכות היותו מייסד ומנהל אמנותי קבוצת המחול הקרויה על שמו. בשנת 2016 היה מועמד לפרס טוני לכוריאוגרפיה הטובה ביותר על ההפקה של "כנר על הגג" בבימוי של ברטלט שר, ובאותה שנה גם נכנס לרשימת 100 המשפיעים בעולם התיאטרון של מגזין The Stage.
מיצירותיו המפורסמות

Fragments (2003)
Cult (2004)
Uprising (2006)
In your rooms (2007)
The Art of Not Looking Back (2009)
Political Mother (2010)
Survivor (2012)
Sun (2013)
Political Mother: The Choreographer's Cut (2014)
Untouchable (2015) - בבלט המלכותי
Orphee et Eurydice (2015) – הפקת בית האופרה המלכותית
Barbarians (2015)
Clowns (2016)
Fiddler on the Roof (2016)
Grand Finale (2017)
Show (2018)
תארים ופרסים

מועמדות לפרס הטוני על הכוריאוגרפיה הטובה ביותר – 2016.
עיבוד לטלוויזיה עבור ה-BBC של יצירתו Clowns.
אביר מסדר האימפריה הבריטית – 2018.
הערות שוליים

↑  רן בוקר, חופש שכטר הישראלי מועמד לפרס הטוני, באתר ynet, 3 במאי 2016
↑  The Stage 100 theatre power list in full for 2017, The Stage (באנגלית)
1 2   שיר חכם, חופש התנועה של חופש שכטר, באתר הארץ, 1 ביולי 2013
↑  Roslyn Sulcas, A Conversation With Israeli-Born Choreographer Hofesh Shechter, ArtsBeat, ‏10 באוקטובר 2012 (באנגלית)
↑  רוני דורי, יובל פיק: אורח נוטה לחזור, באתר הארץ, 25 במרץ 2010
↑  Step-by-step guide to dance: Hofesh Shechter, the Guardian, ‏13 במאי 2009 (באנגלית)
↑   עכבר העיר, חופש שכטר מגיע לברודווי, באתר הארץ, 1 ביולי 2015
↑  חגית פלג-רותם, ‏כוכבים רוקדים, באתר גלובס, 21 באוגוסט 2008
↑  רוני דורי, חופש שכטר: האיש שהרקיד נשים, באתר הארץ, 17 ביוני 2009
↑  Judith Mackrell, Hofesh Shechter Company, The Guardian, ‏18 במאי 2009
↑  אלעד סמורזיק, חופש שכטר: "לא הפוליטיקה מעניינת אותי, אלא האנשים", באתר הארץ, 15 בספטמבר 2010
↑   שיר חכם, רוחות החופש של חופש שכטר, באתר הארץ, 31 במרץ 2014
↑   גיל נוה, ביקורות מעורבות על יצירתו של חופש שכטר לבלט המלכותי הבריטי, באתר הארץ, 31 במרץ 2015
↑  Judith Mackrell, Royal Ballet mixed programme review – Shechter’s bold departure, The Guardian, ‏29 במרץ 2015
↑   רן בראון, "רצח כפול" של חופש שכטר: ראווה ליצנית מתובלת באימה, באתר הארץ, 20 באפריל 2023
↑  Sarah Crompton, Hofesh Shechter Company: Double Murder review – never less than compelling, The Guardian, ‏19 בספטמבר 2021
↑  ביקורות:
גרנד פינאלה - להקת חופש שכטר מלונדון - במסגרת פסטיבל לונדון בתל-אביב
 טל לוין, "גרנד פינאלה" של חופש שכטר: לרקוד מול אסון מתקרב, באתר הארץ, 28 בנובמבר 2019
↑   גילי איזיקוביץ, חופש שכטר: "הם קראו לי 'חופש', יותר מזה?", באתר הארץ, 18 ביולי 2022
↑  בתנועה, באתר Seret.co.il פורטל הסרטים הישראלי
↑  Bi'Tnou'ah - Original title: En corps, IMDb (באנגלית)
↑  Israeli choreographer, Hofesh Shechter, awarded an honorary OBE in the Queen’s Birthday Honours, The Jewish Chronicle, ‏13 ביוני 2018
| --- | --- |
בקרת זהויות :  PLWABN: 9810594526605606  BnF: cb170290012 (data)  GND: 1175043249  ISNI: 0000 0004 5696 5565  MusicBrainz: 083332c6-dcef-4689-939a-aa22ed7850b6  SUDOC: 233259708  VIAF: 451145858289423022710   WorldCat (עם VIAF): 451145858289423022710
משה גיל

ערך זה עוסק בהיסטוריון. אם התכוונתם לאיש החינוך ומבקר הספרות, ראו .
| --- | --- |

משה גיל, מאי 2011
 לידה:  8 בפברואר 1921 ביאליסטוק, הרפובליקה הפולנית השנייה 
 פטירה:  20 בינואר 2014 (בגיל 92) תל אביב-יפו, ישראל 
 מדינה:  ישראל 
 השכלה:  אוניברסיטת פנסילבניה 
 מעסיק:  אוניברסיטת תל אביב 
 פרסים והוקרה:  פרס ישראל (1998)  פרס רוטשילד 
 
משה גיל (ל' בשבט תרפ"א, 8 בפברואר 1921 – כ"ב שבט תשע"ד, 23 בינואר 2014) היה מחשובי החוקרים של תולדות עם ישראל במאות הראשונות להתפשטות האסלאם. פרופסור להיסטוריה באוניברסיטת תל אביב, עמד בראש בית הספר למדעי היהדות והיה דקאן הפקולטה למדעי הרוח. חתן פרס רוטשילד במדעי היהדות לשנת תשנ"ו (1996) וחתן פרס ישראל לשנת תשנ"ח (1998) בנושא חקר ארץ ישראל.
חייו

גיל נולד בשם משה גִיטלֶר (Gitler) בעיר ביאליסטוק שבפולין בבית דתי, משכיל וציוני. אביו למד בצעירותו שנים רבות בישיבת וולוז'ין, והיה בעל בית חרושת לטקסטיל. בית החרושת חרב במלחמת העולם הראשונה, והמשפחה עברה לעיר בקאו ברומניה, שם סיים משה לימודים בבית ספר תיכון ממלכתי. מילדותו היה פעיל בתנועת "השומר הצעיר", והגיע לתפקיד ראש התנועה ברומניה.
במלחמת העולם השנייה פעל בראש התנועה במחתרת, עד שנעצר ב-1942 יחד עם קבוצת חברים ונידון ב"משפט השומרים" ל-25 שנות מאסר, מהן ריצה רק שנתיים, עד שחרור רומניה על ידי הצבא האדום ב-23 באוגוסט 1944. בכלא לימד עברית, הנהיג מאבק אידאולוגי נגד האסירים הקומוניסטים שניסו לעשות נפשות בין אסירי ציון, והבריח מכתבים לחברי התנועה שלא נעצרו ואף להנהגת התנועה העולמית בארץ ישראל. לאחר השחרור הנהיג את שיקום התנועה ברומניה עד עלותו ארצה.
בשנת 1945, בגיל עשרים וארבע, עלה לארץ ישראל, ועברת את שם משפחתו לגיל. במשך ארבעים שנה היה חבר קיבוץ רשפים בעמק בית שאן. גיל עבד בעיקר ברפת, שם הרבה לקרוא ספרים. מטעם הקיבוץ למד חקלאות במכון רופין, והכין תוכניות לפיתוח עמק בית שאן. לו ולרעייתו, שושנה לבית הֶרלַנד, נולדו שלוש בנות (שאחת מהן נפטרה), ותשעה נכדים ונכדות.
בשנת 1965, בגיל ארבעים וארבע, החל ללמוד באוניברסיטת תל אביב, וכעבור שנתיים סיים תואר שני כולל תזה. עבודת המאסטר שלו הייתה בנושא "המאבק על הקרקע (בעיות אגראריות בארץ ישראל במאות ה-ג' וה-ד' לספירה)" ודנה בבעיות אגרריות בתקופת השלטון הרומאי. מוריו העיקריים היו שמואל ספראי ויהושע אפרון.
גיל החל לחקור את היהודים בארצות ערב תחת שלטון האסלאם. באותו זמן פרסם ספר פופולרי על חייו של הבלכי בשם: "חיוי הבלכי – הכופר מחוראסאן". בלכי היה כופר יהודי במאה התשיעית לספירה.
את עבודת הדוקטור עשה באוניברסיטת פנסילבניה בפילדלפיה בהדרכתו של פרופ' שלמה דב גויטיין בנושא "ההקדש בפוסטאט על-פי תעודות מהגניזה". עבודתו הייתה מבוססת על אלף וחמש מאות תעודות מהגניזה הקהירית ומקורות מקבילים בערבית.
גם לאחר פרישתו לגמלאות כפרופסור אמריטוס ולאחר שחצה את גיל ה-90, המשיך פרופ' גיל לפקוד מדי יום את החדר שהוקצה לו באוניברסיטה, לחקור ולפרסם ספרים ומאמרים לרוב.
נפטר בינואר 2014, בגיל 93, ונקבר בקיבוצו. הותיר אחריו בת זוג, בנות ונכדות.
ארכיונו האישי שמור בספרייה הלאומית.
חייו > עבודתו

הגניזה הקהירית נהפכה למרכז פעולתו של גיל, אך פרט לכך חקר את ספרות תקופת בית שני, היהודים בחצי האי ערב בימי קדם, תולדות היהודים בסיציליה, המסחר בימי הביניים, תולדות הכיתות בישראל, וכן פרסם מחקר על מוחמד וסביבתו.
גיל כתב מחקר על "האמנה של אלמדינה". החוקרים ראו בה ברית בין היהודים למוסלמים הראשונים בראשות מוחמד. גיל הוכיח כי ההפך הוא הנכון, וכי היה זה שלב במדיניותו של מוחמד לגירושם מן העיר מדינה שהפכה לבירת האסלאם, שהובילה למלחמה בהם ולהשמדתם.
מבין תגליותיו של משה גיל: ענף של בית ענן, שנחשב בעיני הקראים למייסד התנועה הקראית, למעשה נמנה עם ראשי הגולה בבבל ואף הנהיגו את ישיבת ארץ ישראל עד המאה התשיעית. כן גילה כי תנועת החניפים באסלאם הייתה למעשה ענף של המניכאים. גיל אף פרס תזה חדשה לגבי משמעות המונח "סיקריים". החוקרים עד זמנו זיהו זאת עם ליסטים רוצחים, על שם ה"סיקה", פגיון מוחבא. גיל זיהה זאת עם המילה Cession – ויתור על אדמה. הכוונה היא לאדמות שנתפשו על ידי יהודים לאחר מרד בר כוכבא לאחר שבעליהם המקוריים השתתפו בקרב, נפלו בשבי, נהרגו או ברחו.
מפעל מקיף נוסף כתב גיל על מפעל ההקדש.
פרסים והערכה

תשנ"ו (1996) – פרס רוטשילד במדעי היהדות.
תשנ"ח (1998) – פרס ישראל לחקר ארץ ישראל.
2013 – יקיר האגודה הישראלית ללימודי המזרח התיכון והאסלאם (אילמ"א).
ספריו

חיוי הבלכי: הכופר מחוראסאן, מרחביה: ספרית פועלים, תשכ"ו 1965.
Documents of the Jewish Pious Foundations from the Cairo Geniza. Leiden, 1976
התסתרים: המשפחה והכת, תל אביב: המכון לחקר התפוצות, המפעל "מורשת" לחקר יהדות המזרח, 1981.
ארץ ישראל בתקופה המוסלמית הראשונה: (634–1099), (שלושה כרכים), תל אביב: אוניברסיטת תל אביב, תשמ"ג 1983.
במלכות ישמעאל בתקופת הגאונים, (ארבעה כרכים), תל אביב, אוניברסיטת תל אביב, 1997.
A History of Palestine, 634–1099. Cambridge University Press, 1997
משה גיל ועזרא פליישר, יהודה הלוי ובני חוגו: 55 תעודות מן הגניזה, ירושלים: האיגוד העולמי למדעי היהדות, תשס"א 2001.
Jews in Islamic countries in the Middle Ages, Leiden : Brill, 2004.
Related Worlds: Studies in Jewish and Arab Ancient and Early Medieval History. Variorum, Burlington VT, 2004.
והרומאי אז בארץ: אחד-עשר פרקים בהיסטוריה של ארץ-ישראל, תל אביב: הקיבוץ המאוחד, 2008.
ספריו > בעריכתו

תולדות תנועת הפועלים בארץ-ישראל: ההתפתחות הרעיונית-המדינית: פרקים ותעודות (1905–1965), פרץ מרחב (בעריכת משה גיל). תל אביב: המחלקה לתרבות של הקיבוץ הארצי השומר הצעיר, על ידי ספרית פועלים, תשכ"ז 1967.
מחקרים במדעי היהדות, בעריכת מרדכי עקיבא פרידמן, משה גיל. תל אביב: אוניברסיטת תל אביב, מפעלים אוניברסיטאיים, תשמ"ו 1986.
מחקרים במדעי היהדות, בעריכת מרדכי עקיבא פרידמן, חברי מערכת: משה גיל, יאיר הופמן. תל אביב, אוניברסיטת תל אביב, מפעלים אוניברסיטאיים, תשנ"א 1991.
ספר יובל לכבודו

עזרא פליישר, מרדכי עקיבא פרידמן, יואל קרמר (עורכים), משאת משה: מחקרים בתרבות ישראל וערב מוגשים למשה גיל, מוסד ביאליק, ירושלים, אוניברסיטת תל אביב, 1998
לקריאה נוספת

יורם ארדר בריאיון עם פרופסור משה גיל, זמנים 95, קיץ 2006, עמ' 94–101.
הערות שוליים

↑  יורם ארדר, (2014±1921) דברים לזכרו של פרופ' משה גיל ז"ל, ציון, שנה ע"ט, ב', תשע"ד, עמ' 231.
↑  פרופ' משה גיל, באתר "אבלים".
↑  כנס אילמ"א השנתי, 2013, באתר אילמ"א.
↑  ביקורת: יוסף דרורי, ‏'גנה אשר בה כל מיני מעדנים', קתדרה 93, עמ' 158-151
| --- | --- |
בקרת זהויות :  NLI: 987007261601005171  BnF: cb122531313 (data)  CANTIC: a11284274  GND: 138330840  ISNI: 0000 0000 8179 6733  LCCN: n83027050  NKC: jx20120217004  NTA: 067978835  SELIBR: 355072  SUDOC: 031286194  Trove: 1532157  VIAF: 112401169   WorldCat (עם VIAF): 112401169
דן עמירם

| --- | --- |

 לידה:  6 ביולי 1977 (בן 47)
 ענף מדעי:  כלכלה פיננסית, מנהל עסקים, חשבונאות
 מקום מגורים:  ישראל
 מקום לימודים:  אוניברסיטת בן-גוריון, אוניברסיטת צפון קרוליינה
 מוסדות:  אוניברסיטת תל אביב, אוניברסיטת קולומביה
 תרומות עיקריות
 חקר אי שלמויות בשוקי ההון
דן עמירם (נולד ב-6 ביולי 1977) הוא הדקאן ופרופסור מן המניין בפקולטה לניהול ע"ש קולר באוניברסיטת תל אביב, המופקד על קתדרת שוק ההון ומוסדות פיננסיים ע"ש ג'וזף ספרא, ראש מסלול הפינטק בפקולטה, חבר בדירקטוריונים של מספר חברות בעבר ובהווה. באפריל 2022 נבחר לדקאן הבא של הפקולטה לניהול.
ביוגרפיה

דן עמירם נולד בבאר שבע, למד בבית הספר היסודי מעיין ובתיכון מקיף ג' שבעיר. בצבא שירת בתפקידי פיקוד ומטה והוא רס"ן במילואים. לאחר שירותו הצבאי החל עמירם לימודי תואר ראשון בכלכלה וחשבונאות והמשיך מיד לאחריהם לתואר שני בכלכלה באוניברסיטת בן-גוריון. במהלך תקופה זו הוסמך כרואה חשבון בישראל. תוך כדי לימודיו הצטרף עמירם כמתמחה למשרד קסלמן וקסלמן (חלק מפירמת PriceWatehouseCoopers העולמית) ומשם עבר לעבוד בצוות הכספים של אדמה (לשעבר מכתשים אגן).
בשנת 2007 יצא ללימודי תואר שלישי במנהל עסקים באוניברסיטת קרוליינה הצפונית בצ'אפל היל, בארצות הברית. שם קיבל את הדוקטורט בשנת 2011, בנושא "הפסד בהינתן כשל בחוזי חוב" (Debt Contracts and Loss Given Default).
באותה שנה החל עמירם לעבוד כפרופ' משנה בבית הספר למנהל עסקים של אוניברסיטת קולומביה בניו-יורק. בשנת 2016 קיבל שם דרגת פרופ' חבר והתמנה לראש הקתדרה על שם פיליפ ה. גייר. בעת שהותו בניו יורק החל עמירם לייעץ לחברות בינלאומיות, למוסדות פיננסיים ולגופים ממשלתיים ומונה לחבר במועצות המנהלים של חברות שונות.
בשנת 2017 הגיע עמירם לאוניברסיטת תל אביב כפרופסור אורח, וב-2018 הצטרף רשמית לאוניברסיטה, בדרגת פרופסור מן המניין, ומונה לסגן הדקאן בפקולטה לניהול על שם קולר, לראש מסלול הפינטק בפקולטה ולראש המכון למחקר ביישומי הבלוקצ'יין.
בשנת 2019 הוצע לעמירם לכהן כמשנה לנגיד בנק ישראל.
בשנת 2020 הופקד עמירם על הקתדרה לשוקי הון ומוסדות פיננסים באוניברסיטת תל אביב, שהוכרזה על ידי האוניברסיטה ב-2021 כקתדרת שוק ההון ומוסדות פיננסיים ע"ש ג'וזף ספרא.
בשנת 2021 מונה לחבר במועצת המנהלים של ווישר גלובלטק. באותה שנה סייע, ביחד עם שותפים, בייסוד חברת סייטקטיק לטכנולוגיות וניהול משברי סייבר.
ביולי 2022 נכנס עמירם לתפקיד דקאן הפקולטה לניהול על שם קולר באוניברסיטת תל אביב.
עמירם מתגורר בבאר שבע, נשוי למרים ואב לבן ולבת.
מחקריו

פרופ' עמירם מתמחה במחקר בשוקי ההון, בבנקים ובמוסדות פיננסים אחרים. מחקריו של עמירם מתמקדים בסיבות ובתוצאות של אי-שלמויות בשוקי ההון והחוב ברחבי העולם הנוצרות על ידי אינפורמציה אסימטרית, מיסוי ומשפט עסקי. עמירם פרסם מחקרים בכתבי עת במימון ובחשבונאות בתחום חוזי חוב, בנקאות, שכר מנהלים, מיסוי בינלאומי, השקעות בינלאומיות, פשיטות רגל והונאות פיננסיות.
מחקריו מראים כיצד מידע, מיסוי וחוקים כלכליים משחקים תפקיד מרכזי בתהליכי קבלת ההחלטות של משקיעים, מנהלים ומוסדות פיננסים.
פעילות מקצועית מחוץ לאקדמיה

עם שובו לישראל ב-2017, מונה עמירם לחבר במועצת המנהלים של בנק מרכנתיל וליו"ר ועדת ניהול הסיכונים של הבנק.
עמירם מכהן כיו"ר הוועדה המייעצת של האומות המאוחדות לענייני בקרה פנימית שהוקמה בשנת 2017. תפקידה של הוועדה, המורכבת ממומחים בניהול סיכונים ובקרה פנימית, הוא לייעץ למזכירות הכללית של האו"ם כיצד יש לתכנן וליישם תהליכי בקרה על הפעילות האופרטיבית של הארגון, התהליכים הפיננסים בו ותהליכי הציות על פי המסגרת של COSO.
פרופ' עמירם יעץ ומייעץ לגופים ממשלתיים, תאגידים ומוסדות פיננסים בנושאים של ניהול סיכונים, סיכונים וטיפול בהונאות, ייעוץ לגבי אסטרטגיות מסחר, הערכות שווי ועוד. עמירם משמש גם כדירקטור באגודה הישראלית למעריכי שווי.
פרסים והוקרות

עמירם זכה בפרסים והוקרות במחקר והוראה. בין היתר ב-2017 הוענקה לו מדליית ויילדמן עבור "מחקר שפורסם בחמש השנים האחרונות, שתרם את התרומה המשמעותית ביותר לקידום תחום החשבונאות". עמירם זכה גם בפרס הצטיינות בהוראה מטעם הפקולטה לניהול, אוניברסיטת תל אביב ובפרס המרצה מצטיין מבית הספר למנהל עסקים באוניברסיטת קולומביה.
בתקשורת

מחקריו של פרופ' עמירם סוקרו על ידי גופי תקשורת כמו "וול סטריט ג'ורנל" ו"פורבס".
עמירם גם מרואיין בנושאים בהם הוא מתמחה, כמו הבקרה הפנימית בהונאה של ולס פארגו עבור "הניו יורק טיימס", או הטיפול בירידת ערך נכסים של אקסון מוביל עבור "וול סטריט ג'ורנל".
מאמרים נבחרים

Amiram, D., Bauer, A. and Frank, M.M., 2019 Forthcoming. “Tax Avoidance at Public Corporations Driven by Shareholder Taxes: Evidence from Changes in Dividend Tax Policy”. The Accounting Review
Amiram, D., Kalay, A., Kalay, A. and Ozel, N.B., 2018. Information Asymmetry and the Bond Coupon Choice. The Accounting Review. 93(2), pp. 37-59.
Amiram, D., Bozanic, Z., Cox, J.D., Dupont, Q., Karpoff, J.M. and Sloan, R.G., 2018. Financial Reporting Fraud and Other Forms of Misconduct: A Multidisciplinary Review of the Literature. Review of Accounting Studies, 23(2), pp. 732-783.
Amiram, D., Beaver, W.H., Landsman, W.R. and Zhao, J., 2017. The effects of credit default swap trading on information asymmetry in syndicated loans. Journal of Financial Economics, 126(2), pp.364-382.
Amiram, D., Kalay, A. and Sadka, G., 2016. Industry characteristics, risk premiums, and debt pricing. The Accounting Review, 92(1), pp.1-27.
Amiram, D., Owens, E. and Rozenbaum, O., 2016. Do information releases increase or decrease information asymmetry? New evidence from analyst forecast announcements. Journal of Accounting and Economics, 62(1), pp.121-138.
Amiram, D. and Frank, M.M., 2015. Foreign portfolio investment and shareholder dividend taxes. The Accounting Review, 91(3), pp.717-740.
Amiram, D., Bozanic, Z. and Rouen, E., 2015. Financial statement errors: Evidence from the distributional properties of financial statement numbers. Review of Accounting Studies, 20(4), pp.1540-1593.
Galil, K., Shapir, O.M., Amiram, D. and Ben-Zion, U., 2014. The determinants of CDS spreads. Journal of Banking & Finance, 41, pp.271-282.
הערות שוליים

1 2  הדירקטורים - בנק מרכנתיל דיסקונט בעמ, דן אנד ברדסטריט
↑  פרופיל חברת OPPORTUNITY NETWORK, OPENGOVUK (באנגלית)
1 2 3 4 5 6  פרופ' דן עמירם באתר אוניברסיטת תל אביב
↑  TAU Dedicates Chair to Philanthropist Joseph Safra, Tel Aviv University, ‏2021-06-07 (באנגלית אמריקאית)
↑  הפסד בהינתן כשל בחוזי חוב, UNC (באנגלית)
↑  קורות חיים דן עמירם, אוניברסיטת תל אביב, אוקטובר 2018 (באנגלית)
↑  עמירם ברקת, ‏אחרי שנה בתפקיד, אמיר ירון מחפש משנה לנגיד | בלעדי, באתר גלובס, 1 בינואר 2020
↑  קתדרות, הפקולטה לניהול ע"ש קולר - אוניברסיטת תל אביב, 2020
↑  דירקטוריון weSure Global Tech - כל המידע על חברי הדירקטוריון, באתר weSure
↑  About, Cytactic (באנגלית)
↑  דבר הדקאן, באתר coller.tau.ac.il
↑  דן עמירם, אוניברסיטת צפון קרוליינה
↑  חברי דירקטוריון האגודה, האגודה הישראלית למעריכי שווי
↑  הודעה לעיתונות על הזוכים בפרס האגודה האמריקנית לחשבונאות לשנת 2017, האגודה האמריקנית לחשבונאות (באנגלית)
↑  חברי סגל הפקולטה שזכו להוקרה על הוראת קורסי ליבה, בית הספר למינהל עסקים - אוניברסיטת קולומביה, 11 באוקטובר 2013 (באנגלית)
↑  רואי חשבון משתמשים בכלי ניתוח מידע כדי לגלות רמאויות, וול סטריט ג'ורנל, 5 בדצמבר 2014 (באנגלית)
↑  החוק המתמטי הפשוט שהרמאים לא מצליחים לנצח, פורבס, 30 במאי 2014 (באנגלית)
↑  וולס פארגו נקנסה ב-185 מיליון דולר על פתיחת חשבונות במרמה, ניו יורק טיימס, 8 בספטמבר 2016 (באנגלית)
↑  מתי חברה צריכה למחוק נכסים, וול סטריט ג'ורנל, 16 בספטמבר 2016 (באנגלית)
| --- | --- |
בקרת זהויות :  NLI: 987007302650105171  ISNI: 0000 0004 0284 6210  VIAF: 298753415   WorldCat (עם VIAF): 298753415
חיים פרמונט

| --- | --- |
אין תמונה חופשית
 לידה:  11 בספטמבר 1950 (בן 74) ווילנה, ליטא
 מוקד פעילות:  ישראל 
 מקום לימודים:  אוניברסיטת פנסילבניה 
 עיסוק:  מלחין
 שפה מועדפת:  עברית 
 פרסים והוקרה:  פרס אנגל (2015)  פרס רוזנבלום לאמנויות הבמה (2000)  פרס ראש הממשלה לקומפוזיטורים 
 
חיים פרמונט (נולד ב-11 בספטמבר 1950) הוא מלחין ישראלי ופרופסור מן המניין באקדמיה למוסיקה ומחול על שם רובין בירושלים.
ביוגרפיה

פרמונט נולד בווילנה אשר בליטא, עלה לישראל עם הוריו בגיל שש והתיישב בקיבוץ כפר גלעדי. ב-1985 סיים את לימודי הדוקטורט בקומפוזיציה באוניברסיטת פנסילבניה בארצות הברית, ובאותה שנה גם הצטרף לסגל המורים באקדמיה למוסיקה בירושלים, בה, נכון ל-2016, הוא פרופסור וממשיך ללמד. בעבר כיהן באקדמיה כראש החוג לתורת המוזיקה, קומפוזיציה וניצוח, כדיקן הסטודנטים, וכדיקן הפקולטה לתורת המוזיקה, קומפוזיציה, ניצוח וחינוך מוזיקלי.
פרמונט היה בעבר מלחין הבית של התזמורת הסימפונית חיפה ושל התזמורת הסימפונית הישראלית ראשון לציון. הוא מרבה לכתוב מוזיקה לתזמורות, למקהלות ולהרכבים קאמריים ויצירותיו מבוצעות בארץ וברחבי העולם. הוא הלחין גם מוזיקה להצגות ולקולנוע ולקבוצת זיק.
בין הפרסים בהם זכה נמנים פרס ראש הממשלה לקומפוזיטורים, פרס מרגלית למוזיקה לתיאטרון, פרס רוזנבלום לאמנויות הבמה ושלושה פרסים של אקו"ם.
בשנת 2015 העלתה האופרה הישראלית את הלחנתו לסיפור "האדונית והרוכל" מאת ש"י עגנון. כותבת הליברית היא צרויה להב, הבמאי עידו ריקלין והזמרים-שחקנים היו עידית זמיר וגיא מנהיים.
מיצירותיו

"שמי עופרת" – מוזיקה לשירים מאת ילדים מגטו טרזינשטט, למקהלה, אלט סולו ותזמורת
"ישמעאל, ישמעאל" - מוזיקה לשירו של ש. שלום, למקהלה מעורבת ותזמורת כלי קשת
"שירה לישראל" - מחזור שישה שירי משוררים (רוני סומק, יהודה עמיחי, דליה רביקוביץ, אצ"ג, אריה סיון ואמיר גלבע) למקהלה, סופרן סולו ותזמורת.
"נבוכדנצר בלוז" - מוזיקה למילים של רוני סומק לבס ותזמורת
"אלגיה לפסנתר ולתזמורת"
"ניגון I" לחליל ולתזמורת מיתרים
"ניגון II" לנבל ולתזמורת
"החלילן מהמלין" - אופרה לילדים. ליברית: תלמה אליגון-רוז
"רפסודיה" לתזמורת
"אותו הים" - מחזור שירים למקהלה ולתזמורת. מילים: עמוס עוז - מתוך הספר "אותו הים"
"קונצ'רטו קפריצ'יוזו" - לקונטרבס ולתזמורת
"סימפוניה קונצ'רטנטה" - לכינור, ויולה, פסנתר ותזמורת
"סימפונט" - לתזמורת. היצירה נכתבה במיוחד עבור תזמורת סימפונט רעננה
"רוחות" - לרביעיית חלילים
קונצ'רטו לאבוב ולתזמורת
"חולין" - לתזמורת
"אפילוג" - לתזמורת
"תרועת פרידה" - לתזמורת
"אפיטאף" - לצ'לו סולו
"הבן יקיר לי" - אופרה קאמרית. ליברית: תלמה אליגון-רוז
"האדונית והרוכל" - אופרה. ליברית: צרויה להב. על פי עגנון.
"דרום אדום" - יצירה קלאסית מקורית
הערות שוליים

1 2  מרב יודילוביץ', חיים פרמונט מונה כמלחין הבית של הסימפונית הישראלית, באתר ynet, 16 באוקטובר 2006
↑  פרמונט חיים, מלחין, באתר www.israel-opera.co.il
↑  יעקב בר-און, ‏יצירה מקומית: ש"י עגנון מגיע לבמת האופרה הישראלית, באתר מעריב אונליין, 26 ביוני 2015
↑  מאיה נחום שחל, חיים פרמונט על יצירתו "דרום אדום": "זו יצירה שאמורה לעורר כאב", באתר כלכליסט, 9 באוקטובר 2024
| --- | --- |
בקרת זהויות :  NLI: 987007272562605171  BnF: cb139597515 (data)  GND: 134766075  ISNI: 0000 0000 5517 1828  LCCN: n91101747  VIAF: 34650037   WorldCat (עם VIAF): 34650037 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
שלום כהן (רב)

הרב שלום כהן (כונה חכם שלום; י"ב בחשוון ה'תרצ"א, 3 בנובמבר 1930 – כ"ה באב ה'תשפ"ב, 22 באוגוסט 2022) היה ראש ישיבת פורת יוסף בעיר העתיקה ונשיא מועצת חכמי התורה של מפלגת ש"ס.
ביוגרפיה

נולד בירושלים, לתופחא מלכה ולרב אפרים כהן, ראש ישיבת המקובלים 'עוז והדר' ששכנה בישיבת פורת יוסף בעיר העתיקה בירושלים שעלו מעיראק מספר שנים קודם לכן. להוריו נולדו לפניו עשרה אחים, אך שבעה מהם נפטרו.
בילדותו למד בתלמוד תורה בני ציון, לאחר מכן המשיך לישיבת פורת יוסף, ולמד במשך שלוש שנים בשיעורו של הרב יהודה צדקה. למד בחברותא עם הרב צבי סימן טוב והרב עובדיה יוסף, כמו כן היה מקורב לרב עזרא עטייה.
נישא ליעל – בתו של הרב מנצור בן שמעון מרבני ישיבת פורת יוסף.
לאחר נישואיו בשנת תשי"ד התמנה לר"מ בישיבת פורת יוסף במשכנה הזמני בשכונת קטמון, בשנת תשל"ב לאחר עזיבת הרב בעדני מונה לעמוד בראשה.
בשנת תשל"ז הקים יחד עם הרב שמעון בעדני סניף נוסף של ישיבת פורת יוסף בעיר העתיקה. בשונה מהישיבה הוותיקה יותר שבשכונת גאולה, הסניף בעיר העתיקה נחשב בעולם הישיבות לנוטה יותר לסגנון עולם הישיבות הליטאי.
באב ה'תשפ"ב (22 באוגוסט 2022), בגיל 91, חלה ואושפז בבית החולים הדסה עין כרם, לאחר שמצבו הידרדר כתוצאה מזיהום.
נפטר ביום שני, כ"ה באב התשפ"ב, 22 באוגוסט 2022. הלווייתו התקיימה ביום פטירתו בירושלים. מסע ההלוויה יצא מישיבת פורת יוסף בשכונת גאולה והשתתפו בו על פי ההערכות כ-100,000 אנשים. נקבר בבית הקברות סנהדריה לצד אשתו.
פעילות ציבורית

לקראת הבחירות לעיריית ירושלים שנערכו באוקטובר 1983, היה הרב הספרדי הראשון שתמך בפומבי במפלגת ש"ס שהוקמה אז כמפלגה מוניציפלית, והופיע בכנסי הבחירות הראשונים שלה. בשנת 1984 הפכה ש"ס לתנועה ארצית והרב כהן צורף למועצת חכמי התורה של המפלגה.
לאורך שנות חברותו במועצת, עמד לצד הרב עובדיה יוסף והביע תמיכה במהלכיו הציבוריים, עודד את בני עדות המזרח להצטרף ולתמוך בתנועת ש"ס וסייע במפעלי החזרה בתשובה של התנועה. עם זאת, פרופסור אשר כהן סבור כי בשונה מהרב עובדיה יוסף, הוא לא נשא את דגל "להחזיר עטרה ליושנה", וקהל היעד שלו לא היה הציבור המסורתי אלא הציבור החרדי.
בשנת 2011, לאחר שרבנים חרדים אשכנזים ובראשם הרב יוסף שלום אלישיב יצאו נגד פסקו של הרב עובדיה יוסף שקבע כי הגיורים הנערכים בצה"ל תקפים לפי ההלכה, תיווך הרב כהן בין הצדדים, עם רבנים נוספים. לבסוף חתם הרב יוסף על מכתבם המבהיר כי התכוון להכשיר רק את מי שקיבלו על עצמם שמירת מצוות.
בעקבות פטירת הרב עובדיה יוסף ב-2013, התמנה לנשיא מועצת חכמי התורה, ההכרזה הרשמית התקיימה בחול המועד פסח ה'תשע"ד, באולמי ארמונות חן בבני ברק.
יאיר אטינגר ואחרים סבורים שבפטירת הרב יוסף השליטה בש"ס עברה לאריה דרעי, ובשל הצורך בדמות רוחנית הובא הרב כהן לשמש בתפקיד זה. אריה דרעי ענה בתגובה שהמינוי היה על פי החלטתו של הרב שמעון בעדני.
לאורך השנים הרב פעל למען הרמת קרנו של הציבור החרדי-ספרדי ולמען חיזוק קהילות האברכים ומוסדות החינוך לבני האברכים, ובתשרי ה'תשפ"ב הוציא מכתב תמיכה הקורא לתמוך בביסוס והקמת קהילות בני תורה ספרדים.
עמד בראש ועדת הכשרות של בד"ץ נוה ציון, יחד עם גיסיו הרבנים שלמה ומסעוד בן שמעון.
עד לפטירת אשתו יעל, התגורר ברובע היהודי בדירה השייכת לישיבת פורת יוסף, מתוקף תפקידו כראש הישיבה. מאז התגורר לסירוגין בביתה של בתו בשכונת רמות בירושלים.
פעילות ציבורית > חבורים מדברי תורתו

הרב כהן לא חיבר ספרים, אך לאורך השנים ואחר פטירתו, נכתבו חידושים משיעוריו והגותו על ידי תלמידיו, והתפרסמו בבמות שונות כגון מוסף שבת של עיתון הדרך ובמות נוספות.
ספרים שיצאו לאור על ידי תלמידיו:
ספר דובר שלום - שיחות מוסר, הוצאת המכון התורני דברי שלום ואמת, ירושלים ה'תשע"ז
ספר דובר שלום - שיעורים על אורח חיים בהוצאת נכדו, ירושלים תשפ"ב
שולחן מלכים - תשובות וביאורים על סדר שולחן ערוך
תומיך ואוריך - הנהגות ומוסר
לב שלום - שיחות מוסר שנאמרו בהיכל ישיבת פורת יוסף
שו"ת דברי שלום - מועדים - פסקי הלכה, הנהגות ופנינים, הוצאת טקסט רץ, ירושלים ה'תשפ"ג
עמדותיו > משנתו החינוכית

דגל בלימוד גמרא בעיון בלבד ולא בבקיאות.
סבר כי על בן ישיבה להקדיש חצי שעה ביום ללימוד משנה ברורה.
אמר כי על ר"מים בישיבות לעסוק גם בנושאים מוסריים בשיעוריהם, ולא לדלג על אגדתות במסכת הנלמדת.